எதிரணிகளில் குறிப்பிட்டுச் சொல்ல பல விஷயங்கள். லசித் மலிங்காவின் மிக அற்புதமான பந்துவீச்சு. முரளிதரன் மட்டும் முழுத் திறனுடன் இருந்து, பந்து வீசி, ஓரிரண்டு விக்கெட்டுகளை எடுத்திருந்தால் இந்த இறுதி ஆட்டத்தில் சுக்காகியிருப்போம். பாகிஸ்தான் என்னை அதிகம் பயமுறுத்தவில்லை. அவர்களது பேட்டிங் உடைந்து நொறுங்கக்கூடியது. ஜயவர்தனா, சங்கக்காரா, தில்ஷன் ஆகியோரின் பேட்டிங் பிரமாதம். அவற்றையும்மீறி இந்தியா ஜெயித்தது நிஜமாகவே அபாரம்.